a aཀླཀnualaan2laཊa
༄༅། ། ཤྲ ཛྙཱ སྱ སཱ ག ཏེ དྷི ཏ སྱ པྲ སི ཏཱཙ
༄༅། །མཆོད་སྡོང་མཐོང་བ་དོན་ལྡན་གྱི་དཀར་ཆག་
བྷཱm-uadaa
ནྡྲ ཀུ མ ར ན མ ཡུ ཥྚི པ ཤྱ ནྲ
དད་པའི་རྒྱ་མཚོ་འཕེལ་བའི་རབ་དཀར་
མ
aཀıalཊa
པིཧ
ནསྱ པ ཀྵ ཡཱཔི ཧ
ཟླ་གཞོན་ཞེས་བྱ་བ་
huu
རཏིསྨ།
བཞུགས་སོ། །
383

༄ སྡེབ་སྦྱོར་མཉམ་པའི་བྲྀཏྟ་ལས་ཡི་གེ་བཅུ་བཞི་བ་ནུས་ལྡན་ལ་ཆིག་ཁྲི་དྲུག་སྟོང་སུམ་
བརྒྱ་གྱ་བཞི་ཡོད་པ་ལས་ཉིས་སྟོང་སུམ་་བརྒྱ་ང་བཞི་བའི་སྲསྟ་རས་
ཚར་དུ་དངར་བར་བྱས་པའོ།།
atacundaıaaa
༄༅། །སུ དྷཱི བྲཱི སཱ ད ན མཱ ཏྲོ ཛ ཡ ཤཱ ས ནཱ ཤྲ
བློ་བཟང་རྒྱལ་བསྟན་གཞལ་མེད་ཁང་བཟང་རྩེར།།
aañanaaaཐཱཀཱཎྚ
སུ པཎྞཾ སཱུ ཏྲཙམནྡོ དྷཱ ཛོ ཙཱ ཡ པ ཊཿ
མདོ་སྔགས་གསེར་གྱི་རྒྱལ་མཚན་སྒྲེང་མཁས་པའི། །
384

༄ །སྡེབ་སྦྱོར་མཉམ་པའི་བྲྀཏྟ་ལས་ཡི་གེ་བཅུ་བཞི་བ་ནུས་ལྡན་ལ་ཆིག་ཁྲི་དྲུག་སྟོང་སུམ་
བརྒྱ་གྱ་བཞི་ཡོད་པ་ལས་ཉིས་སྟོང་སུམ་་བརྒྱ་ང་བཞི་བའི་པྲསྟ་རས་
ཚར་དུ་དངར་བར་བྱས་པའོ། །
།
m 2adaınaa a7anaནཱ
༄༅། །པྲབྷཱ དྨོ བྷཱཥ ཎ སི དྷ རྐུལ སྶ རྦ པཱ དཿ
རིགས་ཀུན་ཁྱབ་བདག་སྨྲ་བའི་སེངྒེའི་ཞབས།།
2alanaanâaananaཌྷ
པྲ བྷོ དྷི པྲ སྟ བནཱཐཾཏཏིནྭལ མ སྟུ
མགོན་པོ་དེ་ཡིས་བྱང་ཆུབ་བར་དུ་སྐྱོངས། །
385

།ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
༄༅། །གྲུབ་རིགས་བྱེ་བའི་མགྲིན་ཡངས་ས་མུ་དྲ། །
མི་ཟད་ངག་གི་འདོད་འཇོའི་བང་མཛོད་དུ། །
བྱེད་པོ་ཡེ་ཤེས་ལུས་ཅན་གཞོན་ནུ་དེས། །
རྣམ་འབྱེད་ཤེས་རབ་མཆོག་གི་བློ་གྲོས་སྩོལ། །
རབ་དཀར་བདུད་རྩིས་མྱོས་པའི་ཟླ་གཞོན་ཞལ།
།
འཇིག་རྟེན་མངོན་དགའ་སྐྱེད་པའི་དཔལ་ཡོན་ཅན། །
ངག་རིག་ཀུནྡ་བཞད་པའི་ཚིག་གི་གཏེར། །
ཡིད་འོང་ཚངས་སྲས་མ་ཁྱོད་སྙིང་ལ་རོལ། །
བརྣག་དཀའ་ཕྲ་རྒྱས་དུག་ཆུས་རབ་མྱོས་པས། །
རང་དབང་དང་བྲལ་འགལ་མེ་ལྟར་འཁོར་བའི། །
སྐྱེ་དགུར་ཐར་ལམ་སྟོན་པའི་ས་མཁན་ཆེ། །
བསླུ་མེད་མཆོག་གསུམ་དམ་པས་འགྲོ་འདི་སྐྱོངས། །
རྒྱལ་ཀུན་ཡེ་ཤེས་དྷཱིཿ ཡིག་ཞུན་འཁྱིལ་ལས། །
ལེགས་འཁྲུངས་མི་ཡི་ཟོལ་བསྟན་ཙོང་ཁ་པའི། །
དྲི་མེད་ཞབས་སྐྱེས་རིན་ཆེན་རྡུལ་གྱི་ཕྲེང་། །
བདག་སྙིང་པདྨའི་ཟེའུ་འབྲུར་རྟག་བཞུགས་གསོལ། །
རྨད་བྱུང་ཐུགས་བསྐྱེད་མ་ལ་ཡ་སྐྱེས་པའི། །
སྤངས་རྟོགས་ཡོན་ཏན་དཔལ་གྱི་དུམ་བུའི་དྲི། །
རྣམ་རྒྱས་སྲིད་གསུམ་གདུང་བ་རྟག་འཕྲོག་པའི། །
རྒྱ་བོད་མཁས་གྲུབ་ལྗོན་རྣམས་ཕྱག་གི་ཡུལ། །
ཐུགས་བ སྐྱེད་མི་གཡོ་སྐྱེས་རབས་འཁོར་ལོའི་འཕྲེང་། །
མཐའ་ཀླས་ཞིང་ཁམས་ཅིར་ཡང་འཆར་བཟོད་པའི། །
386

མཆོད་སྡོང་མཐོང་བ་དོན་ལྡན་གྱི་དཀར་ཆག་བཞུགས་སོ། །
སྒྱུ་མའི་རོལ་གར་ལྟར་སྟོན་ཡབ་རྗེ་དེའི། །
འཕགས་བོད་གྲུབ་པའི་སྐྱེ་འཕྲེང་བདག་གི་སྐྱབས། །
མགོན་དེ་གཞོམ་བྲལ་རྡོ་རྗེའི་སྐུ་བརྙེས་ཀྱང་། །
ཚུར་མཐོང་སྣང་ངོར་མཛད་མཐའི་བསླུ་བྲིད་ཀྱིས།
།
གཟུགས་སྐུ་དོན་གཉིས་སྩོལ་བའི་རིང་བསྲེལ་མཆོག །
གདུལ་བྱའི་རེ་སྐོང་དབང་གི་རྒྱལ་བོར་གྲུབ། །
དེ་སླད་གང་ལ་ཕུལ་བའི་དད་ཟས་ལ། །
དངོས་འཛིན་སེར་སྣའི་སྤར་མོ་ལྷོད་བྱས་ཏེ། །
རང་གཞན་འདི་ཕྱིར་དགེ་བའི་དོན་ཡོད་ཆེད། །
མཐོང་བ་དོན་ལྡན་མཆོད་སྡོང་བསྒྲུབ་ལ་སྤྲོ། །
གང་ཞིག་ཐ་མལ་ས་རྡོ་དག་ལས་ཀྱང་། །
མཆོད་རྟེན་བཅུད་ལྔའི་འབྲུ་ཚད་ཙམ་བཞེངས་པའི། །
བསོད་ནམས་ཚད་བཟུང་ཀུན་གཟིགས་རྒྱལ་རྣམས་ཀྱི། །
མཁྱེན་པའི་ཕ་མཐའ་འགོང་ཞེས་མདོ་ལས་བསྔགས། །
རིང་བསྲེལ་རྣམ་བཞིའི་རིན་ཆེན་ཁམས་ལས་གྲུབ། །
སྐྱེ་དགུའི་དད་པའི་རྒྱ་མཚོ་མངོན་པར་འཕེལ། །
བྱིན་རླབས་འདོད་འཇོའི་བདུད་རྩིའི་ཟིལ་དཀར་སྤྲོ། །
སྔོན་མེད་མཆོད་སྡོང་ཟླ་གཞོན་དེང་འདིར་ཤར། །
བདེ་གཤེགས་ཆོས་སྐུ་གཟུགས་སུ་བསྟན་ཡོད་པའི། །
དཔག་དཀའི་ངོ་མཚར་འཕྲུལ་འདི་རྒྱལ་ཀུན་མཐུ། །
དེ་ཕྱིར་ལུས་ཅན་ཕྱག་མཆོད་བཀུར་སྟི་སོགས། །
རླབས་ཆེན་བསོད་ནམས་གསོག་ལ་ཅིས་མི་བྲེལ། །
387

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བློ་གསལ་སྐལ་བཟང་རིག་པ་འཛིན་པ་ཡི། །
དོན་གཉེར་བུང་བས་སྐུལ་ཚིག་གླུར་བླངས་ཚེ། །
རིན་ཆེན་མཆོད་སྡོང་མཚན་ཉིད་པདྨོའི་ནགས། །
བདག་བློའི་ཚ་ཟེར་ཐུར་མས་འབྱེད་པར་བྱ། །
དེ་ཡང་རིགས་བརྒྱའི་ཁྱབ་བདག་མཁས་ཤིང་གྲུབ་པའི་དབང་ཕྱུག་ཡབ་རྗེ་
ཁྲི་ཆེན་ཆོས་ཀྱི་རྒྱལ་བོ་བློ་བཟང་རྒྱལ་མཚན་སེངྒེ་དཔལ་བཟང་པོའི་སྐུ་གདུང
རིན་པོ་ཆེ་མཐོང་བ་དོན་ལྡན་གྱི་དཀར་ཆག་འགོད་པ་ལ།
ཡིད་ཆེས་བསྐྱེད་པའི་ཕྱིར་སྔོན་བྱུང་གི་ལོ་རྒྱུས་བརྗོད་པ། རྣམ་བཞག་གསལ་
བའི་ཕྱིར་རྟེན་ཇི་ལྟར་བཞེངས་ཚུལ་དང་བཞུགས་ཚུལ། དད་སྤྲོ་འཕེལ་བའི་ཕྱིར་
བཞེངས་མཆོད་སྐོར་བའི་ཕན་ཡོན་བཤད་པའོ། །དང་པོ་ལ་གཉིས། རྒྱལ་བ་སྲས་
ས་སྤྱི་དང་བྱེ་བྲག་ཡབ་རྗེ་མཆོག་གི་ཆེ་བའི་ཡོན་ཏན་ཅུང་ཟད་བརྗོད་པ། སྐུ་
གསུང་ཐུགས་རྟེན་བྱུང་ཚུལ་མདོ་ཙམ་དང་ཁྱད་པར་ཆོས་སྐུའི་རྟེན་གྱི་རྣམ་་་་་་་་་
བཞག་གསལ་བར་བཤད་པའོ། །
ཀྱིས་སྔོན་བསྐལ་བ་གྲངས་མེད་གསུམ་ལ་སོགས་པའི་བར་དུ་ཡེ་ཤེས་དང་བསོད་་
ནམས་ཀྱི་ཚོགས་གཉིས་ཟུང་དུ་འཇུག་པ་བསྟེན་གོམས་འདྲིས་པར་བྱས་པས། ཡེ་
དང་པོ་ནི། རྣམ་འདྲེན་བཞི་བ་མཉམ་མེད་ཤཱཀྱའི་རྒྱལ་བོ་ཆེན་པོ་དེ་ཉིད་
ཤེས་ཀྱི་ཚོགས་ཀྱི་ལག་རྗེས་དག་པ་གཉིས་དང་ལྡན་པའི་ཡེ་ཤེས་ཆོས་ཀྱི་སྐུ་་་་་་་་
མཐར་ཐུག་པ་དང་། བསོད་ནམས་ཀྱི་ཚོགས་ཀྱི་ལག་རྗེས་ཐེག་ཆེན་གྱི་ལོངས་
སྤྱོད་རྫོགས་སྐུ་ངེས་པ་ལྔ་དང་ལྡན་པ་བརྙེས་པ་དང་དུས་གཅིག་པར་མ་དག་
པའི་སེམས་ཅན་མཐའ་ཡས་པའི་སྣང་ངོར་སྤྲུལ་བའི་སྐུ་བྱེ་བ་ཐེར་འབུམ་གྱི་
ཚོགས་འབད་པ་མེད་པར་བཀྱེ་སྟེ། འཕྲིན་ལས་རྣམ་པ་ཉི་ཤུ་རྩ་བདུན་གྱི་སྒོ་ནས་
388

མཆོད་སྡོང་མཐོང་བ་དོན་ལྡན་གྱི་དཀར་ཆག་བཞུགས་སོ། །
འཁོར་བ་ཇི་སྲིད་པ་དེ་སྲིད་དུ་རྒྱུན་མི་འཆད་པར་གདུལ་བྱའི་དོན་མཛད་པ་
ཡིན་ལ། གོ་འཕང་མཆོག་དེ་བསྐལ་བ་དཔག་མེད་ཀྱི་སྔོན་རོལ་ནས་བརྙེས་ཟིན་
ཀྱང་། སླར་ཡང་མཁའ་འགྲོ་རྒྱ་མཚོར། འཛམ་བུ་གླིང་ནི་ཆེན་པོ་ཡི། །དུམ་བུ་བཅུ་
གཉིས་ཀྱི་ནི་དབུས། །ཞེས་འཛམ་གླིང་ཆེན་པོ་དུམ་བུ་བཅུ་གཉིས་ཀྱི་ཁྱོན་ཆེས་
ཡངས་པ་ལས། པྲྀཀྵའི་ཤིང་གིས་མཚན་པའི་འཛམ་གླིང་ཆུང་ངུ་ལྷོ་གླིང་འདིར།
ཤར་ན་རྗེ་བཙུན་འཇམ་དབྱངས་ཏྲི་ཤའི་ཝ་པ་ལས་བརྫུས་ཏེ་འཁྲུངས་པའི་ཚུལ་་
བསྟན་ནས་རྩིས་ཀྱི་སྒོ་མོ་བརྒྱད་ཁྲི་བཞི་སྟོང་གསུངས་པའི་གནས་རྒྱ་ནག་རི་བོ་་་་
རྩེ་ལྔ། ལྷོར་འཕགས་མཆོག་ཕྱག་ན་པདྨོའི་བཞུགས་གནས་པོ་ཏ་ལ་དང་། དེའི་རྩ་
བར་འཕགས་མ་སྒྲོལ་མའི་གནས་ཕོ་བྲང་གཡུ་ལོ་བཀོད་པ། ནུབ་ཏུ་སྔགས་ཀྱི་
གསང་མཛོད་ཨོ་ཊི་ཡ་ན་མཁའ་འགྲོའི་ཟངས་གླིང་།
པ་གླིང་། བྱང་དུ་ཆོས་རྒྱལ་
ལྡན་རྣམས་ཀྱི་ཕོ་བྲང་ཆེན་པོ་ཤམྦྷ་ལ། གཞན་ཡང་ཡུལ་ཉེར་བཞི། གནས་སུམ་ཅུ་
རྩ་གཉིས། དུར་ཁྲོད་ཆེན་པོ་བརྒྱད་སོགས་ཞིང་གི་ཁྱད་པར་དུ་མ་དང་ལྡན་པ།
མཚོ་མ་དྲོས་པ་ནས་ཕྱོགས་བཞིར་ཀླུང་ཆེན་པོ་གངྒཱ་དང་སིནྡྷུ། པཀྵུ། སི་ཏཱ་རྣམས་
རིན་ཆེན་རྣམ་བཞིའི་བྱེ་མ་འདྲེན་བཞིན་པར་རྒྱ་མཚོ་ཆེན་པོར་འབབ་པ་སོགས།
ངོ་མཚར་བའི་ཁྱད་ཆོས་དུ་མས་བརྒྱན་པའི་ས་ཚིགས་ཀྱིས་ཕྱེས་པའི་ཡུལ་དབུས་་
མ་ག་དྷ་རྡོ་རྗེའི་གདན་གྱི་སྤོར། བྱང་སེམས་སྲིད་པ་མཐའ་མ་པ་ཉིད་ཀྱིས་སྲོད་
ལ་བདུད་ཀྱི་དམག་དཔུང་ཁྲག་ཁྲིག་མང་པོ་བྱམས་པའི་ཏིང་ངེ་འཛིན་གྱིས་
བཏུལ། གུང་ལ་མཉམ་པར་བཞག་པའི་ཐོ་རངས་རྡོ་རྗེ་ལྟ་བུའི་ཏིང་ངེ་འཛིན་
གྱིས་ཤེས་བྱའི་སྒྲིབ་པ་ཕྲ་མོའི་དངོས་ཀྱི་གཉེན་པོ་བྱས་ཏེ་སྐད་ཅིག་གཉིས་པར་་་་་
མངོན་པར་རྫོགས་པར་གསར་དུ་སངས་རྒྱས་པའི་ཚུལ་བསྟན་ཏེ།
དཔལ་གྱི་
མགུར། དུང་གི་ཚེམས་བར་ནས་འཁྲུལ་གྱི་ལྗགས་བརྐྱངས་ཏེ་ཚངས་པའི་གསུང་
དབྱངས་དྲུག་ཅུའི་གདངས་ཀྱིས་རིགས་ཅན་གསུམ་གྱི་འགྲོ་བ་མཐའ་དག་ཐར་་་་
389

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བ་དང་ཐམས་ཅད་མཁྱེན་པའི་གོ་འཕང་ལ་འགོད་པའི་ཆེད་དུ་གདུལ་བྱའི་མོས་་
བློ་དང་འཚམ་པར་ཆོས་ཀྱི་བདུད་རྩི་རྣ་བའི་རྒྱན་དམ་པར་ཡུལ་ཝ་ར་ནཱ་སིར་་
འཁོར་ལྔ་སྡེ་བཟང་པོར་བདེན་བཞིའི་ཆོས་འཁོར་དང་། གནས་བྱ་རྒོད་ཕུང་བོའི་
རི་སོགས་སུ་ཐེག་ཆེན་གྱི་རིགས་ཅན་དབང་རྣོན་ལ་བཀའ་བར་བ་མཚན་ཉིད
མེད་པའི་ཆོས་འཁོར་དང་། གནས་མ་ལ་ཡ་དང་ཡངས་པ་ཅན་སོགས་སུ་ཐེག་པ་
ཐམས་ཅད་ལ་ཡང་དག་པར་ཞུགས་པ་སོགས་ལ་བཀའ་ཐ་མ་ལེགས་པར་རྣམ་
པར་ཕྱེ་བའི་ཆོས་ཀྱི་འཁོར་ལོ་བསྐོར་བ་སོགས། ཆོས་ཀྱི་ཕུང་བོ་བརྒྱད་ཁྲི་བཞི་
སྟོང་གང་གསུངས་དེ་དག་གདུལ་བྱ་རང་རང་གི་དབང་བོ་རྣོ་རྟུལ་དབང་གིས་་་་་་
ཚིག་དོན་རྒྱས་འབྲིང་བསྡུས་པའི་ཐེག་པ་སྣ་ཚོགས་སུ་གོ་བ་ཡིན་ནོ། །འབྲས་བུ་
རྡོ་རྗེ་ཐེག་པའི་ཆོས་འཁོར་ཡང་རི་རབ་ཀྱི་རྩེ། རྡོ་རྗེ་གདན། ཡངས་པ་ཅན། པོ་ཏ་
ལ། དཔལ་ལྡན་འབྲས་སྤུངས། ཨྱོན་གྱི་ཡུལ་སོགས་སུ་སྐལ་ལྡན་གྱི་གདུལ་བྱ་ཤིན་
ཏུ་དབང་རྣོན་རྣམས་ལ་གང་ལ་གང་འཚམ་གྱིས་རྒྱུད་སྡེ་བཞིའི་གསང་བ་ཟབ་མོ་
རྣམས་བསྟན་པར་མཛད་དེ་བསྟན་པ་རིན་པོ་ཆེ་ཉིན་མོ་ལྟར་གསལ་ཞིང་ལུས་་་་
ཅན་མཐའ་དག་གི་ཕན་བདེའི་པདྨོ་བཞད་པར་གྱུར་ཏོ། །
དེ་ལྟར་སྟོན་པ་ཤཱཀྱའི་རྒྱལ་བོས་གདུལ་བྱའི་བློ་རིམ་ལྟར་ཐེག་པ་སྣ་ཚོགས་་་་་་
ཤིག་གསུངས་པའི་མཐར་འཕགས་པ་འོད་སྲུང་ཆེན་པོར་བསྟན་པ་གཏད་ནས་་
གཟུགས་སྐུ་བསྡུ་ཚུལ་བསྟན་པའི་རྗེས་སུ་བཀའ་བསྡུ་བའི་རིམ་པའང་ཉན་ཐོས་་་
ཀྱི་ལུགས་ལ་གསུམ་དང་། ཐེག་ཆེན་གྱི་ལུགས་བཅས་གཉིས་ཡོད་པ་བསྟན་པའི་
སྒྲོན་མེ་རྣམས་ཀྱིས་རིམ་བཞིན་མཛད་ཅིང་། སྟོན་པའི་བཀའི་དགོངས་པ་འགྲེལ་
བ་ལ། རྒྱལ་བ་རང་ཉིད་ཀྱིས་འཇམ་དཔལ་རྩ་རྒྱུད་དུ། དེ་བཞིན་གཤེགས་པ་ང་
འདས་ནས། །ལོ་ནི་བཞི་བརྒྱ་ལོན་པ་ན། །དགེ་སློང་ཀླུ་ཞེས་དེ་འབོད་འབྱུང་། །
བསྟན་པ་ལ་ནི་དད་ཅིང་ཕན། །ཞེས་སོགས་ལུང་བསྟན་པ་ལྟར་རྒྱལ་བ་གཉིས་པ་
390

མཆོད་སྡོང་མཐོང་བ་དོན་ལྡན་གྱི་དཀར་ཆག་བཞུགས་སོ། །
དཔལ་མགོན་འཕགས་པ་ཀླུ་སྒྲུབ་ཀྱིས་དབུ་མ་རིགས་ཚོགས་དྲུག་ལ་སོགས་པ་་་་་་
དབུ་མའི་བསྟན་བཅོས་ཆེན་པོ་དུ་མའི་སྒོ་ནས་རྟག་ཆད་ཀྱི་མཐའ་དང་བྲལ་བའི་
དངོས་བསྟན་སྟོང་ཉིད་ཀྱི་རིམ་པ་གཏན་ལ་ཕབ་པ་སོགས་ཆོས་སྒྲ་ཆེན་པོ་ལན་་
གསུམ་དུ་བསྒྲགས་ཤིང་། དབུ་མའི་ཤིང་རྟའི་སྲོལ་ལེགས་པར་བཏོད་པར་མཛད།
འདི་དང་སློབ་དཔོན་ཨཱརྱ་དེ་བ་ལ་གཞུང་ཕྱི་མོའི་དབུ་མ་ཞེས་ཀུན་གྱིས་ཚད
མར་འཛིན་ལ། སངས་རྒྱས་བསྐྱངས་དང་དཔལ་ལྡན་ཟླ་བས་དབུ་མ་ཐལ་འགྱུར་
པ་དང་། ལེགས་ལྡན་འབྱེད་དང༌། ཡེ་ཤེས་སྙིང་པོ་སོགས་ཀྱིས་མདོ་སྡེ་སྤྱོད་པའི་
དབུ་མ་རང་རྒྱུད་པ་དང་། ཞི་འཚོ། སེངྒེ་བཟང་པོ་སོགས་ཀྱིས་རྣལ་འབྱོར་སྤྱོད་
པའི་དབུ་མ་རང་རྒྱུད་པའི་གཞུང་བརྩམས་ནས་ཐེག་ཆེན་དབུ་མའི་ལུགས་དར་་་
བར་མཛད། ཡང་འཇམ་དཔལ་རྩ་རྒྱུད་ལས། ཐོགས་མེད་ཅེས་བྱའི་དགེ་སློང་ནི། །
བསྟན་བཅོས་དོན་ལ་དེ་ནི་མཁས། །མདོ་སྡེ་ངེས་དོན་དྲང་བའི་དོན། །རྣམ་པ་
མང་པོ་རབ་ཏུ་འབྱེད། །ཅེས་སོགས་རྒྱལ་བས་ལུང་བསྟན་པའི་འཕགས་པ་ཐོགས་
མེད་ནི། རྗེ་བཙུན་བྱམས་པས་དངོས་སུ་བྱིན་གྱིས་བརླབས་པ་སོགས་ཀྱི་མཐུས་ས་
སྡེ་ལ་སོགས་པའི་བསྟན་བཅོས་ཆེན་པོ་མཐའ་ཡས་པའི་སྒོ་ནས་ཤེར་མདོའི་
དགོངས་པ་རྣམ་རིག་པའི་ལུགས་སུ་བཀྲལ་ཏེ། སེམས་ཙམ་པའི་ཤིང་རྟའི་སྲོལ་ཕྱེ་
བ་ཡིན་ཡང་། ཐོགས་མེད་རང་གི་མཐར་ཐུག་གི་དགོངས་པ་ནི་རང་བཞིན་གྱིས་
གྲུབ་པས་སྟོང་པའི་དབུ་མའི་ལྟ་བ་ལ་གནས་པ་ཡིན་ནོ། །སློབ་དཔོན་དེ་གཉིས་
ཀྱིས་ཐེག་ཆེན་གྱི་ཤིང་རྟའི་སྲོལ་ཕྱེ་བའི་ཞར་ལ་ཐེག་དམན་གྱི་གྲུབ་མཐའ་ལ་
ལྟོས་པའི་སྲོལ་ཡང་ཕྱེ་བ་ཡིན་མོད་ཀྱང་། ཐེག་དམན་གྱི་ཤིང་རྟའི་སྲོལ་འབྱེད་དུ་
མི་འགྱུར་ལ་སྦས་དོན་མངོན་རྟོགས་ཀྱི་རིམ་པ་གསལ་བར་བྱེད་པ་པོ་ནི་དགའ་་་་་
ལྡན་རྟེན་ཅན་གྱི་བྱམས་པ་ཁོ་ན་ཡིན་ཡང་། དེ་ཤིང་རྟའི་སྲོལ་འབྱེད་དུ་འདོད་
མི་འདོད་པའི་ཚུལ་གཉིས་སྣང་ངོ༌། །སློབ་དཔོན་དབྱིག་གཉེན། ཕྱོགས་གླང་།
391

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཆོས་གྲགས་སོགས་ཀྱིས་སེམས་ཙམ་པ་དང་། མདོ་སྡེ་པའི་ལུགས་ཅི་རིགས་གསལ་
བར་ཕྱེ་ཞིང་། མངོན་པ་སྡེ་བདུན་དང་བྱེ་བྲག་བཤད་མཛོད་ཆེན་མོའི་རྗེས་
འབྲངས་ཐེག་དམན་པའི་གྲུབ་མཐའ་འཆའ་བ་བྱེ་བྲག་ཏུ་སྨྲ་པ་སྟེ། རང་སྡེའི་
གྲུབ་མཐའ་སྨྲ་པ་བཞིར་གྲགས། གཞན་ཡང